ร้าน Twins Toast&Cafe'
ตั้งอยู่ที่ ถนน เยาวราช อยู่ตรงข้างกับอาโป้งแม่สุณี ร้านอยู่ทางขวามือ ของถนนเยาวราช
ถนนตรงนั้นเป็น One Way ถ้าขับเลยร้านแล้วก็จอดรถเลยหน้าร้านไปหน่อยคะ แล้วค่อยเดินมาร้าน หรือไม่ก็ยอมวนรถกลับอีกครั้งนะคะ อิอิ

เหมือนว่าร้านนี้จะเคยเป็นโรงแรมมาก่อนหน้านี้ หรือไม่ก็ตอนนี้ก็ยังให้บริการโรงแรมอยู่คะ แต่ชั้นล่างจะเป็นร้านอาหาร มั้งคะ ไม่แน่ใจ อิอิ

ก่อนหน้านี้ไม่เคยเห็นร้านนี้เลยคะ ต้องขอเข้ามาลองซะหน่อย ^^

บรรยากาศในร้าน ชิวๆมากๆ ข้างนอกแดดแรง แต่พอเข้ามาในร้านกลับสบายๆ ทั้งๆที่ร้านไม่มีแอร์นะคะ มีแต่พัดลม รู้สึกสบายๆ มีเพลงเปิดชิวๆ 

เจ้าของร้านเป็นกันเองมากเลยคะ ต้อนรับดี ดูแลดีคะ 

เมนูอาหารเยอะมากๆคะ ทั้งหมด มี เมนูอาหาร ๖ หน้าด้วยกัน
ที่สำคัญ ....... **** ราคาไม่แพงเลย**** ...... ถึงขั้นเรียกว่าถูกได้เลย ^^
-มีข้าวต่างๆ เหมือนอาหารตามสั่ง พวกกระเพรา คั่วกลิ้ง เครื่องแกงต่างๆ
-มีขนมจีน ที่มีขายทั้งวัน ส่วนใหญ่ในภูเก็ตจะมีขนมจีนที่ขายยามเช้าทั้งนั้นเลยคะ บางร้านก็จะขายแต่ช่วงเย็น แต่ร้านนี้มีขนมจีนขายทั้งวันเลยคร้าาาาาา มีทั้งหมดสี่น้ำแกงด้วยกัน
= แกงไตปลา = แกงกะทิปลา = แกงไก่ = แกงปลาไม่ใส่กะทิ
แถมยังมีห่อหมก ทอดมัน หมี่สั่ว โจ๊ก มาม่า ด้วยคะ
ยังไม่หมดคะ ยังมีขนมปังปิ้งหน้าต่างๆเยอะเลย มีขนมปังอบไอน้ำ สังขยาโฮมเมดด้วย

ตอนจิ๊กไปทานก็บ่ายโมงกว่าๆแล้ว คนเลยไม่เยอะ ชอบเลยคะ ชิวๆ แต่ก็มีเข้ามาเรื่อยๆ
จิ๊กอยากทานขนมจีนมากๆ เลยสั่งขนมจีน หนึ่งจาน กับ น้ำเขียวโซดา 

-ขนมจีนแกงไก่ ราคา ๓๐ บาท ราคาแบบว่าตกใจเลยคะ ราคาไม่แพงเลย
ขนมจีนมาเต็มๆจาน เยอะมากๆ น้ำแกงไก่ มีเนื้อไก่ มะละกอด้วย อิ่มในจานเดียวเลย
รสชาติน้ำแกง เผ็ดๆถึงเครื่องเลยคะ อร่อยกลมกล่อมไปทางเผ็ดๆ
ทานกับผักต่างๆที่ทางร้านให้มา ทานกับขนมจีนเข้ากันมากเลยคะ

ถ้าคนชอบทานขนมจีนเยอะๆ ร้านนี้มีแบบบุฟเฟต์ด้วยนะคะ ๕๙ บาทต่อคน
คุ้มมากๆ สำหรับตนทานเยอะ

นัำเขียวโซดา แก้วละ ๒๕ บาท
สดชื่นมากเลยคะ น้ำเขียวมาเต็มๆ ^^

ร้านนี้มี Wi-fi Free ด้วย
นั่งชิวๆ สบายๆเลย 



